
A fékek és ellensúlyok valamint a hatalommegosztás rendszere az Egyesült Államokban az egészségügyi törvény kapcsán

A dolgozatom témája és célja a fékek és ellensúlyok és a hatalom megosztásának rendszerének bemutatása, Obama egészségügyi törvénytervezetének sorsa kapcsán. A reform előkészítése, a törvény elfogadása majd utóélete összefonódik az adott időszakban lezajlott választásokkal is, és a viták túlmutatnak az egészségbiztosítási rendszer változásából adódó gyakorlati kérdéseken, magát a politikai rendszert, a hatalmi ágak működését, a hatalom horizontális és vertikális megosztását, az amerikai demokrácia alapjait is érintik. A folyamat során kérdések merülnek fel az elnöki szerepkör lassú bővülését illetően, hangsúlyt kapnak az Egyesült Államok jelenlegi belpolitikai vitái, amelyek, mint később láthatjuk, erőteljes pártpolarizációs erőkként lépnek fel.



